Document ID: 32015R0458

KOMISJONI MÄÄRUS (EL) 2015/458,
19. märts 2015,
millega muudetakse määrust (EÜ) nr 657/2007, millega rakendatakse nõukogu määrust (EÜ) nr 1165/98 kiirstatistika kohta Euroopa valimiskeemide kehtestamise osas
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 19. mai 1998. aasta määrust (EÜ) nr 1165/98 kiirstatistika kohta, (1) eriti selle artikli 17 kolmandat lõiku koostoimes esimese lõigu punktiga d,
ning arvestades järgmist:
(1)
Määrusega (EÜ) nr 1165/98 kehtestati ühine raamistik majandustsüklit käsitleva Euroopa kiirstatistika koostamiseks.
(2)
Komisjoni määrusega (EÜ) nr 657/2007 (2) on ette nähtud eeskirjad ja tingimused, mida kohaldatakse kiirstatistika Euroopa valimiskeemides osalevate liikmesriikide vahelise andmeedastuse suhtes. Nende eeskirjade kohaselt võib Euroopa valimiskeemide tingimusi kohandada vastavalt baasaasta muutustele.
(3)
Kaalutegureid, mida kasutatakse Euroopa koondandmete koostamiseks kõigi kiirstatistika näitajate kohta, ajakohastati 2013. aastal. Baasaasta muutuse tõttu vaadati läbi Euroopa valimiskeemis osalevate üksikute liikmesriikide jaoks välja valitud NACE tegevusala- ja CPA tooterubriigid. NACE tegevusala- ja CPA tooterubriikide valikut tuleks kohandada, et see kajastaks üksikute NACE tegevusala- ja CPA tooterubriikide olulisuse muutust viimastel aastatel.
(4)
Määrust (EÜ) nr 657/2007 tuleks seepärast vastavalt muuta.
(5)
Käesoleva määrusega ette nähtud meetmed on kooskõlas Euroopa statistikasüsteemi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 657/2007 lisa asendatakse käesoleva määruse lisaga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. märts 2015

Labels: 12
19